  Майя Бывальцева Ижкар 2016-тӥ арын Крыме лобаны субсидиос висъянъя федерал программае пыриз. 24-тӥ южтолэзе со сярысь ивортэ «Коммерсант». «Программае пыриськись каръёслэн лыдзы 43-ысен57-озь будоз. Ватсаса пыртэмын Анапа, Брянск, Бугульма, Владикавказ, Волгоград, Ижевск, Кострома, Махачкала, Нальчик, Пенза, Саратов, Череповец, Чита но Ярославль», — гожтэмын изданиын. «Ижавиа» компаниын валэктонъёс уг сёто. Воштӥськозы-а Ижкарысь Симферополёзь лобыны билет дунъёс, тодмо ӧвӧл на. Самараысь, Нижний Новгородысь но Белгородысь тарифлэн вылӥ гожез будоз (2 сюрс 500-ысь 3 сюрс 400 манетозь), нош одӥг пассажирлы субсидилэн быдӟалаез 700 манетлы йылоз. Озьы тужгес пичи субсидия 1 сюрс 850 манет луоз (Анапаысь Симферополе), тужгес бадӟымез — 12 сюрс 500 манет (Магаданысь Симферополе). Нялтас вераса, туэ программа 7 толэзь ужалоз — 1-тӥ куартолэзьысен 30-тӥ шуркынмонозь. 2015-тӥ арын 1-тӥ инвожоысен 31-тӥ коньывуонозь ужаз вал. Кылем арын программая Крыме лобазы тямыс авиакомпаниос — «Аэрофлот», «Оренбургские авиалинии», «Икар», АЛРОСА, «Уральские авиалинии», «Ямал», S7 но Red Wings. Тегъёс: Туризм Ижкар Ижавиа Удмуртия Крым  